कांग्रेस के साथ अच्छे संबंध बने रहेंगे : अखिलेश

लखनऊ: समाजवादी पार्टी प्रमुख अखिलेश यादव ने गुरुवार को कहा कि कांग्रेस के साथ उनके अच्छे संबंध बने रहेंगे लेकिन 2019 लोकसभा चुनाव में दोनों पार्टियों के एक साथ चुनाव लड़ने पर उन्होंने कुछ नहीं कहा।

यह पूछे जाने पर कि क्या सपा आगामी लोकसभा चुनाव में कांग्रेस के साथ गठबंधन करेगी, उन्होंने कहा, “भविष्य में क्या होने वाला है, मैं उस पर टिप्पणी नहीं कर सकता। हमारा कांग्रेस के साथ संबंध आगे भी अच्छा बना रहेगा।”

अखिलेश यादव ने कहा कि समाजवादी पार्टी ‘सभी का आदर करती है’ और ‘कई बार हमें पिछली बातों को भूलना पड़ता है।’

उन्होंने उत्तरप्रदेश उपचुनाव में सपा को दिए बसपा के समर्थन पर कहा, “हमार संबंध सभी के साथ अच्छा है।”

पूर्व मुख्यमंत्री ने कहा कि उपचुनाव में सपा की ‘बड़ी जीत’ दलितों, गरीबों, मजदूरों, अल्पसंख्यकों और समाज के अन्य वंचितों की जीत है।

उन्होंने कहा, “फूलपुर में कमल नहीं खिल सका..उनके अहंकार की हार हुई है। हम आशा करते हैं कि उनकी भाषा में बदलाव आएगा।”

–आईएएनएस

The post कांग्रेस के साथ अच्छे संबंध बने रहेंगे : अखिलेश appeared first on .